
OSNOVNE INFORMACIJE
Vlada Kosova je sarađivala sa Svetskom bankom na pripremi Projekta konkurentnosti i izvozne spremnosti (CERP). Razvojni cilj CERP-a je da podrži sertifikaciju proizvoda za izvozna tržišta, ojača kapacitete izvozno orijentisanih firmi i smanji troškove poslovnih inspekcija. Nabavku robe i usluga obavlja Jedinica za sprovođenje projekta (JSP).
CERP ima za cilj jačanje tri ključne institucije, KMA (Kosovska agencija za metrologiju), DAK (Direkcija za akreditaciju) i KAS (Kosovska agencija za standardizaciju) u okviru ovog cilja. Sva tri instituta deluju u okviru Ministarstva trgovine i industrije (MTI) i potrebne su im prostorije u obliku modernih i sofisticiranih laboratorija, kancelarija, soba za sastanke, kao i pomoćnih struktura. Postojeća zgrada, koja se nalazi u Bernice (izvan Prištine) će se koristiti za ispunjavanje ovih potreba.
Ova zgrada (ukratko „zgrada“) završena je i prihvaćena je 2011. godine i u vlasništvu je MTI-a koji je ujedno i održava. Ona se do sada nije koristila niti je bila u funkciji. Zgrada, u principu, ima sve potrebne pod-sisteme (električne, mehaničke i HVAC) u skladu sa početnim ciljevima izgradnje. Međutim, s obzirom na to da je predviđena upotreba promenjena i da se zgrada nikada ne koristi, nije jasno kako će postojeće stanje zgrade ispuniti tražene uslove. Takođe nije poznato stanje podsistema, budući da zgrada nikada nije bila u funkciji.
Vlada Kosova, u okviru CERP-a, namerava da izvrši potrebne izmene u zgradi i učiniće je operativnom u skladu sa zahtevima novih funkcija zgrade. Kao deo ovog posla, biće izabrana odgovarajuća kompanija kako bi se procenilo postojeće stanje zgrade, testirali svi podsistemi i pripremio program za sprovođenje potrebnih izmena i popravki (ako je potrebno) koje su potrebne za novu namenu zgrade. 
Ministarstvo trgovine i industrije (MTI) sada poziva kvalifikovanu stručnu i kompetentnu firmu da iskaže svoj interes za pružanje usluga. 
CILJ ZADATKA 
Glavni cilj ovog zadatka je generisanje potrebnih informacija kako bi se zgrada mogla koristiti u skladu sa novim ciljevima. Da bi se postigao ovaj cilj, potrebno je proceniti postojeće stanje zgrade, testirati sve podsisteme i pripremiti program (uključujući i dizajn) kako bi se izvršile potrebne izmene i popravke (ako je potrebno) koje su potrebne za novu planiranu upotrebu zgrade (laboratorije za KAM, kao i poslovni prostori, kafeterija, sale za sastanke, kafeterija i druga infrastruktura podrške za KAM, DAK i KAS).
Ovaj zadatak ima u osnovi dve komponente: a) testiranje i operacionalizaciju svih podsistema, b) arhitektonski i inženjerski projekat za potrebne izmene. Modifikacije mogu biti potrebne u električnim, mehaničkim, HVAC sistemima, kao i u izolaciji zgrade. Arhitektonski dizajn je potreban za prazan gornji sprat(koji će se koristiti za kancelarije) i podrum (koji će se koristiti za kancelarije, laboratorije, skladište i pomoćne prostorije i drugu potrebnu strukturu), kao i izmene na glavnom (ulaznom) spratu gde su laboratorije, kancelarije, velika konferencijska sala.
ŽELJENO STANJE ZGRADE
Laboratorije u zgradi trebaju imati aklimatizacijsku kontrolu za 200 ± 10°C, 230 ± 10°C i 45 ± 15% relativne vlažnosti. Lista laboratorija koje će imati 200C i 230C će biti obezbeđena od strane KAM-a. Laboratorije će imati pozitivan pritisak iznutra kako bi se sprečilo da prašina uđe u laboratorije. Snabdevanje električnom energijom laboratorija ne bi trebalo da se prekida.
Laboratorije bi trebale imati najmanju moguću buku i vibracije u postojećem stanju.
Kritični podsistemi koji zahtevaju posebnu pažnju su uzemljenje električne energije i signala, kvalitet električne energije, kapacitet električnog sistema za celu zgradu i za svaku laboratoriju, toplotna i vodena izolacija, sistem otpadnih voda, brzina protoka vazduha HVAC i protok vazduha.
Kafeterija će smestiti oko 40 osoba odjednom i u svom sastavu će sadržati i kuhinju.
Detaljne uslove će kasnije dostaviti KAM.
Glavni zadaci i odgovornosti

Glavni zadaci i odgovornosti za ovaj zadatak su:
· Priprema dokumenata koristeći postojeću dokumentaciju u vezi sa zgradom (koju će obezbediti JSP) kao što su tenderska dokumentacija, izveštaj o dodeli tendera, tehnički crteži (HVAC, arhitektonski, statički, električni, mehanički i drugi), informacije o izvođaču i pod- izvođaču (i), projektovanje i konstrukcija, kao i dokumenti o ispitivanju i prihvatljivosti, tehnička dokumentacija u vezi sa električnim, mehaničkim i HVAC sistemima, izvedeni crteži, izveštaji o testovima prihvatljivosti, konačni izveštaj o prihvatljivosti, kao i korisnički ili operativni priručnici;
· Na osnovu dostupne dokumentacije, procena kapaciteta/sposobnosti zgrade;
· Testiranje zgrade u svim aspektima (HVAC, struktura, izolacija, električni, mehanički, izgled itd.) i identifikacija sistema ili podsistema koji nisu usklađeni;
· Diskusije sa KAM-om i JSP-om u vezi sa zahtevima za HVAC sistem;
· Provera HVAC sistema i utvrđivanje da li je pogodan za zgradu metrologije  u skladu sa gore navedenim uslovima. Ako nije, doneti odluku o daljim koracima;
· Postizanje dogovora sa KAM-om i JSP-om o tome koje modifikacije se mogu izvršiti na HVAC sistemu;
· Razvoj sistema za postojeći HVAC sistem kako bi se postigao željeni kapacitet.
· Diskusija sa kosovskom agencijom za metrologiju (KAM) i Jedinicom za sprovođenje projekta (JSP) u vezi sa načinom na koji se postojeća struktura može modifikovati kako bi se dobilo više prostora, posebno na poslednjem spratu i u podrumu;
· Postizanje dogovora sa KAM-om i JSP-om u vezi sa mogućim strukturnim modifikacijama;
· Razvoj programa obnove kako bi se rešili identifikovani problemi, uključujući HVAC sistem;
· Izrada glavnih projektnih planova, detaljnih crteža, obima radova i predračuna (predračun, jedan primerak sa cenama i dva primerka bez cena) i tehničke specifikacije za nabavku materijala;
· Priprema tehničkih specifikacija opreme/sistema koji će se nabaviti za renoviranje i svih posebnih uslova potrebnih za nabavku;
· Ostali zadaci koji nisu navedeni, ali su neophodni za postizanje gore navedenih ciljeva.
Inputi
JSP će obezbediti raspoloživu dokumentaciju koja se odnosi na zgradu, uključujući dokumentaciju akumuliranu do konačnog izveštaja o prihvatljivosti zgrade i održavanja nakon toga.
KAM će obezbediti predviđenu upotrebu svakog dela zgrade kao i konačne zahteve kao što su temperatura, vlažnost i drugi relevantni parametri.
Preporučuje se da potencijalni ponuđač poseti zgradu pre podnošenja prijave.
Rezultati
Postoje tri rezultata ovog zadatka:
1. Detaljan izveštaj pod nazivom „Stanje zgrade“ u vezi sa postojećim stanjem zgrade uključujući izveštaje o sprovedenim testovima, stanje svih podsistema sa naglaskom na kritične podsisteme navedene u odeljku „Željeno stanje zgrade“;
2. Program za obnovu zgrade pod nazivom „Renoviranje zgrade“ koji se bavi svim inženjerskim i arhitektonskim pitanjima iznesenim u izveštaju „Stanje zgrade“, uključujući najmanje 3 opcije arhitektonskih specifikacija, dizajna i crteža poslovnog prostora;
3. Neophodni inputi za tender građevinskih radova kao i nabavku opreme, uključujući inženjerske i strukturne specifikacije i crteže zgrade, predračun, tehničke specifikacije materijala koji se treba nabaviti, procenu troškova i trajanje radova. Ovaj dokument će biti pod nazivom „Inputi za tender za renoviranje zgrade“.

Nivo napora
Procenjeni maksimalni nivo napora je 75 radnih dana, a odnosi se na dizajn, specifikacije i crteže.
Konsultantska firma ili zajedničko ulaganje će obavljati usluge u roku od 4 meseca nakon potpisivanja Ugovora.
Potrebne kvalifikacije i proces selekcije
Zainteresovani konsultanti moraju pružiti neophodne i dovoljne informacije koje pokazuju da su kvalifikovani za pružanje usluga: profil kompanije, opis sličnih zadataka i iskustvo u sličnim uslovima.
Konsultanti se mogu udružiti kako bi poboljšali svoje kvalifikacije. „Udruženje“ može biti u obliku zajedničkog ulaganja ili podkonsultanstva. U slučaju zajedničkog ulaganja (JV), svi članovi Zajedničkog ulaganja će biti zajednički ocenjeni u svrhu izrade liste užeg izbora i biće solidarno odgovorni za zadatak i potpisaće ugovor u slučaju dodele tendera toj grupi zajedničkog ulaganja . Zainteresovani konsultanti trebaju jasno naznačiti strukturu svog „udruživanja“ i dužnosti partnera i pod-konsultanata u njihovoj prijavi.
Konsultantska firma ili zajedničko ulaganje će osigurati da ključno osoblje za potrebe ovog zadatka ispunjava sledeće uslove kvalifikacija/iskustva:
· Univerzitetska diploma iz oblasti mašinstva, arhitekture ili drugih relevantnih oblasti;
· Najmanje tri (3) godine ekvivalentnog profesionalnog iskustva u projektovanju;
· Iskustvo i znanje o projektovanju laboratorija za bolnice ili istraživačke ustanove kao što su univerziteti;
· Dobro poznavanje engleskog jezika, jer se od konsultanata očekuje da s vremena na vreme komuniciraju sa misijama u Bernicama; i
· Poznavanje računarskih aplikacija za projektovanje.

Proces selekcije
Konsultantska firma će biti izabrana na osnovu:
· Iskustva firme u HVAC sistemima, arhitekturi, inženjeringu i projektovanju (40%)
· Relevantnog radnog iskustva u sprovođenju sličnih projekata (40%)
· Kvalikovano osoblje u okviru organizacije (20%)
Konsultantska firma ili zajedničko ulaganje će biti izabrani u skladu sa procedurama navedenim u Smernicama Svetske banke: Selekcija i zapošljavanje konsultanata (prema IBRD i IDA kreditima i grantovima) od strane zajmoprimaca Svetske banke, januar 2011. revidiran jula 2014, prema selekciji na osnovu Kvalifikacije konsultanata (CQ).
Zainteresovane konsultantske firme ili zajednička ulaganja mogu dobiti dodatne informacije na dole navedenoj adresi tokom radnog vremena: 08: 00-16: 00 (od ponedeljka do petka).
Iskazivanje interesa mora se dostaviti u pisanoj formi ili putem e-mail-a, na dole navedenu adresu; do 15, februara  2019.
Ministarstvo trgovine i industrije
Kontakt osoba:Aferdita Selmani
Adresa: Rr. „MuharremFejza“ p.n.Lagjja e Spitalit
10000 Prishtinë/Republika e Kosovës
[bookmark: _GoBack]Email:aferdita.a.selmani@rks-gov.net
4

